**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2005 ԹՎԱԿԱՆԻ ԴԵԿՏԵՄԲԵՐԻ 29-Ի N 2335-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՀՀ ՖԻՆԱՆՍՆԵՐԻ ՆԱԽԱՐԱՐՈՒԹՅԱՆ ԵՎ ՀՀ ԿԱ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻ ԱՌԱՋԱՐԿՈՒԹՅՈՒՆՆԵՐԻ ԵՎ ԴԻՏՈՂՈՒԹՅՈՒՆՆԵՐԻ**

|  |  |  |  |  |
| --- | --- | --- | --- | --- |
| **հ/հ** | **Առաջարկության հեղինակը, գրության ամսաթիվը, գրության համարը** | **Առաջարկության բովանդակությունը** | **Եզրակացությունը** | **Կատարված փոփոխու**  **թյունը** |
|  | **1** | **2** | **3** | **4** |
| 1. | ՀՀ ֆինանսների նախարարություն  24.01.2017թ.  N 01/82-2/913-17  գրություն | Առաջարկություններ չունի: |  |  |
| 2. | ՀՀ ԿԱ պետական եկամուտների կոմիտե  07.02.17թ.  N 01/3-1/3587-17 գրություն | 1.Նախագծի 1-ին մասի 3-րդ կետով առաջարկվող փոփոխությունը՝ «հիմնական աշխատանքի վայրից» բառերը «աշխատանքի հիմնական վայրից» բառերով փոխարինումը, ըստ էության ոչինչ չի փոխում, քանի դեռ սահմանված չէ «աշխատանքի հիմնական վայր» հասկացությունը: Մինչև աշխատանքային գրքույկի վարման պարտադրանքի հանելը հիմնական աշխատանքի վայրը կապվում էր աշխատանքային գրքույկի վարման վայրի հետ: Ներկայումս՝ տարընթերցումներից խուսափելու նպատակով, նախագծի նշված կետով առաջարկվող փոփոխության հետ մեկտեղ, առաջարկվում է տալ նաև «աշխատանքի հիմնական վայր» հասկացության սահմանումը:  2. Նախագծի 1-ին մասի 4-րդ կետը առաջարկվում է շարադրել հետևյալ խմբագրությամբ. «4) որոշման N 1 հավելվածի 1-ին բաժնի 7-րդ կետի 1-ին նախադասությունից հանել «պետական տուրքերը» բառերը, իսկ 2-րդ նախադասությունից հանել «կամ, անկախ հեռավորությունից, հիմնական աշխատանքի վայրից մեկնելու» բառերը.»: | 1.Ընդունվել է ի գիտություն:  2. Չի ընդունվել: | 1. ՀՀ կառավարության 2005թ. դեկտեմբերի 29-ի N 2335-Ն որոշմամբ հաստատված կարգում հասկացություններ սահմանված չեն, սակայն Նախագծի 2-րդ կետով առաջարկվող լրացմամբ հստակեցվում է, որ աշխատանքի հիմնական վայր է դիտվում դրա գտնվելու քաղաքը կամ գյուղը (այն է` 1-ին բաժնի 2-րդ կետը «վայրից» բառից հետո լրացնել «(քաղաք, գյուղ)» բառերով: Միաժամանակ հարկ է նկատել, որ ՀՀ աշխատանքային օրենսգրքում կիրառվում է հիմնական աշխատանք և համատեղությամբ աշխատանք հասկացությունները, որով պայմանավորված անհրաժեշտություն է առաջանում Կարգում հստակեցնել, որ գործուղումը աշխատանքի հիմնական վայրից դուրս այլ վայրում աշխատանք կատարելու հանձնարարություն է:  2. Նախագիծը ներկայացված առաջարկության հիման վրա խմբագրվել է, որից հետո կրկին անգամ ուղարկվել է ՀՀ ֆինանսների նախարարություն` բյուջետային ոլորտում կարգավորման ազդեցության գնահատման եզրակացություն ստանալու նպատակով: Եզրակացության համաձայն Նախագիծը ընդունվելու դեպքում Հայաստանի Հանրապետության պետական բյուջեի ելքերի մասով կարող է հանգեցնել պետական բյուջեի ծախսերի ավելացման: Բացի այդ Նախագծի ընդունման ազդեցությունը պետական բյուջեի եկամուտների վրա կարող է լինել բացա­սա­կան, քանի որ ձեռնարկատիրական գործունեությունից շահույթի (եկամտի) որոշման առումով ծախսերի թվին են դասվում նաև գործուղման ծախսերը: Մյուս կողմից, առաջարկը ընդունելու դեպքում գործնականում կստեղծվի չարաշահումների լայն հնարավորություն` հիմնական աշխատանքի վայրից մինչև 30կմ հեռավորությամբ գործուղումների ծախսերի հատուցման գործընթացներում: Վերոգրյալով պայմանավորված Նախագծի այս տարբերակում առաջարկը չի ընդունվել: |
| 3. | ՀՀ արդարադատության նախարարություն  07.03.2017թ. N 01/14/3477-17 | Նախագծի նախաբանն անհրաժեշտ է խմբագրել, մասնավորապես՝ հղում կատարել ՀՀ աշխատանքային օրենսգրքի 209-րդ հոդվածին՝ նկատի ունենալով, որ նախագծին կից ներկայացված հիմնավորման համաձայն նախագծի ընդունումը պայմանավորված է Հայաստանի Հանրապետության աշխատանքային օրենսգրքի 209-րդ հոդվածից բխող երաշխիքների ամբողջական ապահովմամբ, ինչպես նաև ծառայողական գործուղման մեկնած աշխատողների գործուղման ծախսերի հատուցման վճարման կարգի որոշ դրույթների հստակեցման անհրաժեշտությամբ: Հիշյալ առաջարկությունը բխում է «Իրավական ակտերի մասին» Հայաստանի Հանրապետության օրենքի 43-րդ հոդվածի 4-րդ մասի պահանջներից: Նախագծի նախաբանում անհրաժեշտ է հղում կատարել նաև Հայաստասնի Հանրապետության կառավարության 2017 թվականի հունվարի 12-ի N 122-Ն որոշման N 1 հավելվածի 111-րդ կետին՝ համաձայն «Իրավական ակտերի մասին» Հայաստանի Հանրապետության օրենքի 43-րդ հոդվածի պահանջների:  2. Նախագծի 2-րդ կետի դրույթներն անհրաժեշտ է խմբագրել, մասնավորապես՝ «հրապարակմանը» բառն անհրաժեշտ է փոխարինել «հրապարակման օրվան» բառերով՝ նկատի ունենալով «Իրավական ակտերի մասին» Հայաստանի Հանրապետության օրենքի 46-րդ հոդվածի պահանջները: | 1. Ընդունվել է:   2. Ընդունվել է: | 1. Նախագծի նախաբանը խմբագրվել է:   1. Նախագծի 2-րդ կետը խմբագրվել է: |